Det er sjovt som man kan læse igen og igen hvordan folk har en flyvende start hos en given udbyder og i dette tilfælde YouSee, og så læse hvordan de rapportere efter kort tid at deres net pludselig bliver dårligt / ustabilt / whatever.

Folkens... prøv at læse ned af i anmeldelserne.

Vi har haft YouSee i noget tid nu og nu er turen med det ustabile net kommet til os.

Vi har egentlig en 50/5 linie men nu er vi nede på at have en uofficiel 30/3.5 linie.
Dertil kører nettet ustabilt. Sider som One.com hvor mailen checkes, facebook hvor overspringshandlingerne foretages, og dr.dk hvor nyhederne læses, hænger alle sammen. Så kommer der lige en bølge igennem hvor en tredjedel af siden loades og så hænger den igen.

Nu ved jeg tilfældigvis at Facebooks database bliver indexeret på serverer i Kbhs vestegn i et ret velfungerende og stabilt data center, dvs. vi ikke kan bruge begrundelsen "jamen signalet skal også over atlanten og så og så og så" sådan noget BS.
Signalet rejser ikke længere end 30-40 km. og så burde der ikke være de mindste problemer.

For en halv time siden landede min speedtest.net på 35mbit / 3.5mbit... husk I MÅ ALDRIG BRUGE YOUSEE ELLER TDCs egen hastigheds tester. Det er misvisende fordi de operere ud fra optimale forhold frem for dagligdagsbrug. Brug Speedtest.net.
For 5 minutter siden lå hastigheden på 6mbit / 0.86mbit........... Seneste driftsstatus på min adresse: ingen fejl.

Dvs. man kan heller ikke bruge YouSee's fejl meldingsservice til noget.

Når man så snakker med support (generelt for ALLE udbydere), så vil de have dig til at teste det ene hø efter det andet. Igen trækken rundt i managen, specielt fordi størstedelen af jer (os) ikke rører ved opsætning, eller flytter routeren efter det er kommet op og køre. Det er ikke andet end at pisse på vores tid at bede os checke det ene og det andet.
Logik vil diktere at når du hverken rører ved router, switch, computer eller kapsler dit opsætning ind i bly, så er der heller ikke noget i vejen med nogen af de ting som du har stående i dit hus. Ergo... fejlen må ligger hos ISP'en og det er også lige præcis hvad den gør 95% af gangene.

Så er det bare pisse ærgeligt at man skal så meget pis igennem for at få noget til at virke som det skal. Det er ekstremt dårlig service til et dårligt produkt der ikke levere det det lover og dermed IKKE LEVER OP TIL LOVKRAVENE OM AT UDBYDERE SKAL LEVERE DEN HASTIGHED DE PÅSTÅR DE LEVERER.

Torben Greve
Kundenr. 617773026

29/10.... Så er den gal igen.... blev i forbindelse med deres seneste kampagne opgraderet til en 60/12.

Med på ned af turen ligger jeg konstant på 20mbit. Dette er både på deres egen tester og Speedtest.net.
Og igen... jeg har ikke ændret opsætning eller installeret ting på computeren.

Jeg kan simpelthen ikke forstå at der skal være så meget bøvl og udsving på den her forbindelse!

D. 31/10

Så vender YouSee tilbage og de siger de godt kan se der er noget galt... De vil så gerne sende en tekniker ud og kigge, men at jeg så bare lige skal være obs på at hvis teknikeren kan konstatere at fejlen ligger hos mig, så bliver det på min regning.

Det er sgu pudsigt, og jeg kan godt se hvor det bærer hen af.

Sidste gang der var problemer, blev de løst uden at der blev gjort det mindste i min bopæl. Jeg flyttede ikke en eneste genstand eller rettede på noget kabel, men fik dog alligevel fuld hastighed igen.
Siden da har jeg heller ikke flyttet på noget i setup'et... så hvorfor skulle der pludselig være noget galt hos mig?

Yousee... jeg bliver ved med at opdatere den her anmeldelse af jeres forfærdelige service indtil fejlen er rettet.

Fix det... og nej, I har ikke brug for at komme ind i min lejlighed. For fejlen ligger ikke herinde.